Visit Site
Recommended byColombia
కాగా.. ఇటీవల ముంబయిలో ‘ది గాడ్ హూ లవ్డ్ మోటర్‌బైక్స్’ అనే బుక్ లాంచ్ ఈవెంట్‌కు స్పెషల్ గెస్ట్‌గా వెళ్లారు. ఈ సందర్భంగా అక్కడి ఓ విలేకరి జాన్ అబ్రహంను ఆసక్తికరమైన ప్రశ్న అడిగారు. జాన్ అబ్రహం స్వస్థలం కేరళ. దీని గురించి ప్రస్తావిస్తూ.. ‘సర్.. మీరు పుట్టిన కేరళలో మోదీ ప్రభుత్వం పవర్‌లో లేదు ఎందుకని?’ అని అడిగారు. ఇందుకు జాన్ స్పందిస్తూ.. ‘అదే కేరళ గొప్పతనం. అక్కడ పది మీటర్ల దూరంలోనే గుడి, చర్చి, మసీదు ఉంటాయి. ఎలాంటి సమస్యలు లేకుండా అక్కడి ప్రజలు ప్రశాంతంగా ఉంటారు. కానీ ప్రపంచంలోని ఇతర ప్రాంతాల్లో మాత్రం కులం, మతం అంటూ కొట్టుకుంటున్నారు. కానీ కేరళలో అలా కాదు. అన్ని కులాల వారు, మతాల వారు కలిసి కట్టుగా ఉంటారు. క్యూబా మాజీ ప్రధాని ఫిడేల్ క్యాస్ట్రో చనిపోయినప్పుడు నేను కేరళ వెళ్లాను. అక్కడ ఫిడేల్ క్యాస్ట్రో పోస్టర్స్ అంటించి మరీ నివాళులు అర్పించారు. భారతదేశంలో మరెక్కడా ఆయనకు నివాళులు అర్పించలేదు. మా మలయాళీలంతా ఐకమత్యంగా ఉంటాం. ఏ విషయంలో అయినా సమానంగా ఉంటాం’ అని పేర్కొన్నారు.
READ ALSO: ‘ప్రియాంక.. భారతీయులు కూడా కష్టపడుతున్నారు కదా..’
మొన్న జరిగిన లోక్ సభ ఎన్నికల్లో మోదీ ప్రభుత్వం పోటీ చేసినప్పటికీ గెలవలేకపోయింది. కానీ కాంగ్రెస్ మాత్రం 20 సీట్లలో 19 సీట్లను గెలుచుకుంది. ఇక జాన్ అబ్రహం వర్క్ విషయానికొస్తే ఆయన నటించిన ‘బాట్లా హౌస్’ చిత్రం బాక్సాఫీస్ వద్ద మంచి విజయం అందుకుంది. 2008లో చోటుచేసుకున్న బాట్లా హౌస్ ఎన్‌కౌంటర్ నేపథ్యంలో ఈ సినిమాను నిఖిల్ అడ్వాణీ తెరకెక్కించారు. రూ.47 కోట్లతో తెరకెక్కించిన ఈ సినిమా రూ.113 కోట్ల కలెక్షన్లు రాబట్టింది. ప్రస్తుతం జాన్.. ‘పాగల్‌పంతి’ అనే కామెడీ సినిమాతో బిజీగా ఉన్నారు. ఇందులో అనిల్ కపూర్, ఇలియానా, కృతి కర్బంద కీలక పాత్రలు పోషిస్తున్నారు. దీంతో పాటు జాన్ ‘ముంబయి సాగా’ సినిమాలోనూ నటిస్తున్నారు. ఇందులో ఆయనకు జోడీగా కాజల్ అగర్వాల్ నటిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.